ગાંધીનગર: આફ્રિકાના યુગાડાં અને કંપાલામાં રાજકીય અસ્થિરતા અને હિંસાના પગલે ત્યાં વસવાટ કરતાં ગુજરાતીઓ અને ભારતીયોની સલામતી અંગે પ્રદેશ કોંગ્રેસ પ્રમુખ ભરતસિંહ સોલંકીએ વિદેશ મંત્રી સુષમા સ્વરાજને પત્ર લખીને તાકીદે યોગ્ય પગલાં લેવા માટે જણાવ્યું હતું. આફ્રિકાના યુગાડાં અને કંપાલામાં ઊભી થયેલી રાજકીય અસ્થિરતા લીધે હિંસા ફાટી નીકળી છે. જેના કારણે ધંધો-રોજગાર અર્થે ગયેલા તેમજ સ્થાયી થયેલા ભારતીયોની તેમાં પણ ખાસ કરીને ગુજરાતીઓની સલામતી માટે યોગ્ય પગલાં લેવામાં આવે તે માટે પ્રદેશ કોંગ્રેસ પ્રમુખ ભરતસિંહ સોલંકીએ કેન્દ્રીય વિદેશ મંત્રી સુષમા સ્વરાજને પત્ર પાઠવ્યો છે.